સિંઘે ઉમેર્યું કે, ખેતરમાં પાકના શેષ ભાગથી માટી વધુ ઊપજાઉ બને છે, પરિણામે ખેડૂતોને પ્રતિ હૅક્ટર રૂા. 2000ની બચત થાય છે. પાકના શેષ ભાગમાંથી પેલેટ બનાવવાથી તેનો ઉપયોગ ઊર્જા ઉત્પાદન માટે થાય છે. શેષ ભાગમાંથી પેલેટ બનાવીને તેની ગાંસડી બનાવવામાં આવે છે, જેથી તેની હેરફેર કરવામાં અને ઊર્જા ઉત્પાદન પ્લાન્ટ્સમાં સરળતા રહે. આ વર્ષના અૉગસ્ટ સુધીમાં સેન્ટ્રલ ઈલેક્ટ્રિસીટી અૉથોરિટીએ શેષ ભાગમાંથી 114.08 મેગાવોટ વીજળીનું ઉત્પાદન કર્યું છે. આ વર્ષથી એનટીપીસીએ તેમના બદરપુર પ્લાન્ટમાં કચરામાંથી વીજળીનું ઉત્પાદન શરૂ કર્યું છે. પવન ઊર્જા અને સૌર ઊર્જાને પણ પ્રોત્સાહન આપવામાં આવી રહ્યું છે, એમ પણ તેમણે ઉમેર્યું હતું.